**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL prancūzijos administravimo klaipėdos krašte atminimo įamžinimo**

2018 m. gegužės 11 d. Nr. T1-107

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 44 punktu, Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo, patvirtinto Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 „Dėl Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašo patvirtinimo“, 24 punktu ir atsižvelgdama į Prancūzijos ambasados Lietuvoje 2018-03-19 raštą, Klaipėdos miesto savivaldybės taryba nusprendžia:

1. Pritarti Prancūzijos ambasados prašymui leisti įamžinti Prancūzijos administravimo Klaipėdos krašte laikotarpį ir savo lėšomis pakabinti atminimo lentas ant šių pastatų Klaipėdoje:

1.1. Herkaus Manto g. 25, buvusios Klaipėdos krašto vyriausiojo komisaro, generolo Dominyko Odry rezidencijos;

1.2. Liepų g. 10, buvusios prefekto, Klaipėdos krašto civilinio komisaro Gabrielio Petisnė rezidencijos;

1.3. Sukilėlių g. 12, buvusios prancūzų prefektūros.

2. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius  | Saulius Budinas |

Parengė

Kultūros skyriaus vyriausiasis specialistas

Vidas Pakalniškis, tel. 39 61 75

2018-05-09